અમેરિકી જાસૂસી એજન્સીઓને એ સમાચાર મળ્યા છે કે રશિયા અને ચીન રાષ્ટ્રપતિના ફોન કોલ્સ છૂપાઈને સાંભળે છે. વિદેશી અધિકારીઓ અને સરકારો વચ્ચે સંપર્ક સાધનાર અધિકારીઓ વચ્ચે રહેલા માનવીય સૂત્રો દ્વારા આ કામને અંજામ આપવામાં આવી રહ્યો છે. અધિકારીઓની માનીએ તો ચીન એ જાણવા ઈચ્છે છે કે ટ્રમ્પ કેવી રીતે વિચારે છે. તે પોતાની વાતો મનાવવા માટે શું તર્ક આપે છે કે પછી તે શું સાંભળવાનું પસંદ કરે છે. ચીને એ લોકોની એક યાદી તૈયાર કરી લીધી છે જેમની સાથે ટ્રમ્પ નિયમિત રીતે વાત કરે છે કે પછી જે રાષ્ટ્રપતિ પર પ્રભાવ પાડી શકે છે. આ યાદીમાં એક નામ બ્લેકસ્ટોન ગ્રુપના સીઈઓ સ્ટીફન એ સ્વારઝમાનનું છે જેમણે બેઈજિંગ સ્થિત સિંગુઆ યુનિવર્સિટીમાંથી માસ્ટર્સ ડિગ્રી મેળવી છે. આ ઉપરાંત એક નામ લાસ વેગાસના પૂર્વ કેસિનો વેપારી સ્ટીવ વાએનનું છે જેમની પાસે મકાઉમાં એક આલિશાન પ્રોપર્ટી છે.